Hämmästys velloo yhä alpakkatapahtumasta – Touko Aaltoa syytetään ”muunnellusta totuudesta”

toimitus

Vihreiden puheenjohtaja Touko Aalto laittaa lusikkansa alpakkasoppaan Facebookissa julkaisemassaan kirjoituksessa.

–Suomeen tarvitaan lisää rohkeita ihmisiä, jotka puolustavat ihmisoikeuksia ja torjuvat natseja sen sijaan, että antavat tolkun ihmisinä asioiden vain tapahtua. Alpakka-tapahtuma oli hyvä esimerkki hyvästä tapahtumasta ja sitä seuranneesta huonosta keskustelusta, Aalto kirjoittaa, ja jatkaa:

–Joidenkin ihmisten mielestä on ollut kyseenalaista yrittää siirtää natsien soihtukulkue muualle lastentapahtuman avulla. Se puolestaan tuntuu kumpuavan siitä, että jotkut ovat näreissään siitä, että alpakka-tapahtuman varjolla lapsiperheitä olisi "huijattu" vastustamaan natseja heidän tätä ymmärtämättä.

Aalto kirjoittaa myös, että hän ei ymmärrä mitä pahaa tai väärää alpakkatapahtuman järjestämisessä oli.

–Mitä pahaa tai väärää siinä on, että vanhemmat tahtovat lastensa näkevän alpakoita natsien soihtukulkueen sijaan. Mitä pahaa tai väärää siinä on, että ihmiset pyrkivät kehittämään asuinaluettaan hauskemmaksi, mukavammaksi ja yhteisöllisemmäksi. Nämä ihmiset ansaitsevan kiitoksen sen sijaan, että heidän toimintaansa leimataan kyseenalaiseksi. Kyseessä ei ollut mikään mielenosoitus vaan hyvä pyrkimys toimia hyvyydellä pahuutta vastaan. Ja kyllä, kansallissosialistista liikehdintää voi kutsua pahuudeksi.

–Koko keskustelu tuntuu menevän yksityiskohtien hieromiseen ison kuvan kustannuksella. Sen mitä minä olen ymmärtänyt, osa järjestäjistä tahtoi natsien tilalle alpakoita ja osa keskittyi vain mukavan koko perheen tapahtuman järjestämiseen. Yhtä kaikki, alpakoita, ei natseja.

Espoolainen liberaalipuolueen kaupunginvaltuutettu Juha Kähärä kommentoi Aallon Facebook-kirjoitusta seuraavasti:

–Aalto jatkaa Pahkalan muunnellun totuuden levittämistä. Tämä nakertaa suomalaista luottamusyhteiskuntaa ja ajaa ihmisiä toisiaan vastaan. Valheellisen toiminnan hyväksyminen ja suurten ihmisjoukkojen leimaaminen natseiksi (612-marssin osallistujat ja heidän aatemaailmaansa kannattavat) edistää nimenomaan natsien tavoitteita ja vaikeuttaa ihmisoikeuksien edistämistä, Kähärä kirjoittaa.

Yrittäjä ja tv-julkkis Aleksi Valavuori kommentoi Aallon kirjoitusta seuraavasti:

–Touko, hyvä. Siinä vaiheessa, kun lapsista tulee poliittisen näytelmän puskuri ja soppaan on valheen avulla liitetty oikeasti lasten etuja päivittäin ajatteleva suurseura, HJK, on jotain mennyt pahasti pieleen.

Alpakkatapahtumaan liittyvät asiat jakavat kansaa kaiken kaikkiaan poikkeuksellisen rajusti sosiaalisessa mediassa.

Puolustajat hämmästelevät miksi he eivät saisi vastustaa äärioikeistolaiseksi luennehdittua 612-mielenilmausta. Tempauksen puolustajat sanovat halunneensa vastustaa natseja ja järjestää iloisen ja mukavan lastentapahtuman.

Vastapuolella taas huomautetaan, että valehteleminen vie luottamusta yhteiskunnasta. Toisaalta alpakkakriitikot muistuttavat, ettänoin 2800 (poliisin arvio) ihmisen 612-soihtumarssia ei pitäisi leimata natsitapahtumaksi.

Keskusteluissa kiistelläänmyös siitä, että oliko natsejamukana marssilla joitakin kymmeniä vai jopa useampi sata.Paikalla ollut Ylen toimittaja oli laskenut kulkueesta noin30 uusnatsistisenSVL-aktivistin huivia.

Marssin järjestäjät olivat vaatineet, ettei poliittisia tunnuksia saa olla esillä ja että SVL-huivit pitäisi työntää takapuoleen.

Toisaalta järjestäjät eivät kieltäneet SVL:n jäseniä osallistumasta marssiin.

Lue myös:Bloggari paljastaa: Alpakkatapahtuma järjestettiin 612-marssin kokoontumisen estämiseksi